[{"text_idx": "#000006", "text": "Mae coleg yng nghymoedd y De Cymru ar fin croesawu\u2019r ti\u0302m fu tu o\u0302l i gyfres deledu lwyddiannus y BBC, \u201cHis Dark Materials\u201d, ar gyfer arddangosfa unigryw sy\u2019n anelu i roi cipolwg i aelodau\u2019r cyhoedd am waith tu o\u0302l i\u2019r sgrin deledu."}, {"text_idx": "#000008", "text": "Bydd dosbarthiadau meistr a gynhelir gan gynhyrchwyr \u2018His Dark Materials\u2019 a gweithwyr proffesiynol yn y diwydiant hefyd yn agored i fynychwyr, a bydd rhain yn dangos i ymwelwyr sut mae\u2019r creaduriaid yn cael eu ffurfio a pha sgiliau sydd eu hangen i weithio yn y sector."}, {"text_idx": "#000009", "text": "Cynhelir yr arddangosfa mewn partneriaeth a\u0302 Bad Wolf, Screen Alliance Wales, Ian Johnson Publicity, a\u2019r ti\u0302m \u2018Creature Effects\u2019 oedd yn gyfrifol am bob un o\u2019r tair cyfres o His Dark Materials. Bydd yr arddangosfa ar agor i\u2019r cyhoedd o Fawrth 4 hyd Fawrth 11, gyda\u2019r dosbarthiadau meistr rhad ac am ddim ar gael drwy\u2019r gyda\u2019r nos o Fawrth 8 hyd Fawrth 10."}, {"text_idx": "#000013", "text": "Yn ystod yr arddangosfa, bydd ymwelwyr yn gallu cerdded trwy weithdy wedi\u2019i ail-greu yng Ngholeg y Cymoedd, sydd wedi\u2019i osod i ymdebygu i\u2019r un a ddefnyddiwyd gan y ti\u0302m effeithiau creaduriaid yn ystod ffilmio hynod lwyddiannus y BBC, a byddan nhw\u2019n cael gweld drostyn nhw eu hunain y pypedau \u2018daemon\u2019 go iawn sy\u2019n yn cael eu defnyddio i ddod a\u0302 chymeriadau fel \u2018Pantalaimon\u2019 Lyra a \u2018Stelmaria\u2019 yr Arglwydd Asriel yn fyw ar y sgrin."}, {"text_idx": "#000014", "text": "Ochr yn ochr a\u0302\u2019r arddangosfa, bydd y dosbarthiadau meistr, dan arweiniad ti\u0302m \u2018CreatureFX\u2019 y rhaglenni, yn rhoi cipolwg unigryw ar y broses o wneud pypedau, eu gweithio, a\u2019r effeithiau gweledol sydd eu hangen i symud y \u2018daemoniaid\u2019 o\u2019r cysyniad i\u2019r stiwdio ac yna i\u2019r sgrin."}, {"text_idx": "#000015", "text": "Bydd y coleg hefyd yn cynnal gweithdy penodol i deuluoedd ddydd Sadwrn, Mawrth 4, lle bydd plant yn gallu adeiladu eu \u2018daemoniaid\u2019 eu hunain yn seiliedig ar y dyluniadau a\u2019r prosesau a ddefnyddiwyd yn y gyfres."}, {"text_idx": "#000017", "text": "Roedd yr artistiaid gwaith effeithiau creaduriaid, Eliot Gibbins ac Olivia Racionzer, ill dau yn rhan o\u2019r ti\u0302m a oedd yn gyfrifol am greu\u2019r \u2018daemoniaid\u2019 ar gyfer pob un o\u2019r tri thymor o \u2018His Dark Materials\u2019, gan weithio hefyd ochr yn ochr ag aelodau\u2019r cast i ddod a\u0302\u2019r \u2018daemoniaid\u2019 yn fyw. Mae\u2019r ti\u0302m wedi cydweithio a\u0302 Choleg y Cymoedd i wneud yr arddangosfa, y gweithdai a\u2019r dosbarthiadau meistr yn realiti i ddysgwyr a\u2019r cyhoedd."}, {"text_idx": "#000018", "text": "Yn o\u0302l Eliot: \u201cMae\u2019n golygu llawer iawn o waith i greu pypedau cyn i\u2019r effeithiau ar y sgrin ddigwydd ac rydyn ni\u2019n awyddus iawn i ddangos i\u2019r cyhoedd y creadigrwydd a\u2019r gwaith caled sy\u2019n mynd i greu cynhyrchiad ar y raddfa hon."}, {"text_idx": "#000020", "text": "Ychwanegodd Olivia: \u201cRydyn ni\u2019n ysu i gychwyn yr arddangosfa ac i weithio ochr yn ochr a\u0302 dysgwyr a\u2019r cyhoedd yn ystod y gweithdai a\u2019r dosbarthiadau meistr. Rydyn ni\u2019n gyffrous iawn i gyflwyno Dosbarth Meistr gan ddylunydd a chynhyrchydd gweithredol y sioe, Joel Collins, a goruchwyliwr effeithiau gweledol cyfres y sioe, Russell Dodgson. Mae gennym Ddosbarthiadau Meistr penodol Creature FX gan Brian Fisher, Pypedwr y Mwnci Aur, a William Todd-Jones a sefydlodd yr adran yn y tymor cyntaf."}, {"text_idx": "#000024", "text": "Arddangosfa gyhoeddus: Mawrth 6 \u2013 11, 10am \u2013 8pm"}]